امریکا لیک سیاستچی دونالد ترامپ, مسلمان لرنینگ امریکا گه کیلیشی نینگ ممنوع ایتیلیشی کیره ک ایکن لیگی نی بیلدیردی. امریکا قوشمه ایالتلریده جمهوریتچی لر نینگ دولت رهبرلیگی کاندید لری دن بیری بولگن دونالد ترامپ, امریکا گه مهاجر یاکه توریست صفتیده کیلیش گه حرکت ایتیتگن مسلمان لرنینگ اوتکینچی بیر شکلده ممنوع ایتیلیشی کیره ک ایکن لیگی نی معلوم قیلدی. ترامپ نینگ, اوتگن هفته کالیفورنیا ایالتیده اویشتریلگن هجوم آرتیدن اوشبو مطلب نی بیلدیرگن لیگی کورینماقده. ترامپ, امریکا لیک لرنینگ مسلمان لر دن نفرت ایتیتگن لیگی نی ادعا ایترایکن, اوشبو وضعیت نینگ امریکا خلقی اوچون تهدید تشکیل ایتیتگن لیگی نی معلوم قیلدی. شونده ی قیلیب ترامپ, خودی منه شو تهدید نینگ قنچه لیک مهم ایکن لیگی نینگ درک ایتیلگونگه قدر مسلمان لرنینگ امریکا گه کیلیشلری نینگ ممنوع ایتیلیشی کیره ک ایکن لیگی نی معلوم قیلدی. براق, آق اوی تحریری بیر بیانات آرقه لی ترامپ نینگ اوشبو سوز لری نی تنقید ایتدی. بیاناتده, "اوشبو سوز لر امریکا ارزش لری و ملی خوف سییزلیک منفعتلری گه ضد" دییه قید ایتیلدی. دسامبر آیی نینگ ۳ نچی کونیده قوراللی بیر ایر- خاتین, کالیفورنیا ایالتی نینگ سن برناردینو قصبه سیده معیوبلر مرکزی گه قوراللی هجوم اویشتررایکن, اوشبو حادثه عاقبتیده ۱۴ کیشی جان بیرگن ایدی. ترامپ, آلدین هم بیرگن بیاناتلریده, امریکا قوشمه ایالتلری دولت رهبری اوله راق سیله نیشی تقدیرده, امریکا بیلن مکسیکو چیگره سی گه دیوار اوره دیگن لیگی و امریکا ده گی برچه سوریه لیک مهاجر لر نی هیده ب یوباره دیگن لیگی نی معلوم قیلگن ایدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
